Case ID: 1113546
Sentence 1: Kassasiya şikayətinin dəlilləriKassasiya şikayəti onunla əsaslandırılmışdır ki, apellyasiya instansiyası məhkəməsi tərəfindən qərardad qəbul edilərkən prosessual hüquq normalarının pozuntusuna yol verilmiş, borclu X9 borcunun hissə-hissə ödənilməsi barədə ərizə ilə məhkəməyə müraciət etmiş, lakin məhkəmə onun ərizəsini təmin etməmiş, iddiaçı icra orqanının hərəkətindən (hərəkətsizliyindən) şikayət etmiş, iddiaçı dəfələrlə aidiyyəti qurumlara, Ədliyyə Nazirliyinin İcra baş idarəsinə şifahi və yazılı müraciətlər etsə də, müraciətlərinə cavab verilməmiş, qərarların icra edilməsi ədalətli məhkəmə araşdırması hüququnun tərkib hissəsidir və əgər məhkəmə qərarı icra olunmursa, bu iddiaçının ədalətli məhkəmə araşdırması hüququnu pozur, eyni zamanda ümumilikdə bütün məhkəmə sistemini şübhə altına qoyur, qanuni qüvvəyə minmiş məhkəmə qətnaməsi icra edilmir və onun icra edilməməsində təqsirli orqan Cavabdehdir, əgər iddiaçı qətnamənin icrasına möhlət verilməsi, hissə-hissə icrası ilə bağlı, yəni sırf məhkəmə qətnaməsinin icrası ilə bağlı müraciətlər edərdisə, o halda iddiaçı mülki qaydada qətnaməni çıxarmış məhkəməyə müraciət edə bilərdi, lakin hazırki vəziyyətdə iddiaçı icra orqanının hərəkətindən (hərəkətsizliyindən) şikayət verir, bu cür şikayətlərə isə inzibati icraat qaydasında baxılmalıdır.